CELEX: 62011TN0518
Language: el
Date: 2011-09-27 00:00:00
Title: Υπόθεση T-518/11: Προσφυγή της 27ης Σεπτεμβρίου 2011 — BTL Diffusion κατά ΓΕΕΑ — dm-drogerie markt (babyTOlove)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/23
            
         Προσφυγή της 27ης Σεπτεμβρίου 2011 — BTL Diffusion κατά ΓΕΕΑ — dm-drogerie markt (babyTOlove)
   (Υπόθεση T-518/11)
   2011/C 355/42
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: BTL Diffusion (Saint Cloud, Γαλλία) (εκπρόσωπος: A. Berendes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: dm-drogerie markt GmbH & Co. KG (Καρλσρούη, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 8ης Ιουλίου 2011, στην υπόθεση R 883/2010-2, καθόσον με την απόφαση αυτή: (i) γίνεται δεκτή η ανακοπή και απορρίπτεται η επίμαχη αίτηση καταχωρίσεως κοινοτικού σήματος για «συσκευές και εργαλεία χειρουργικά, ιατρικά, οδοντιατρικά και κτηνιατρικά, ορθοπεδικά είδη· υλικό χειρουργικών ραμμάτων» της κλάσεως 10 και για «ενδύματα, υποδήματα, είδη πιλοποιίας» της κλάσεως 25, και (ii) απορρίπτεται το αίτημα της προσφεύγουσας για ακύρωση της προσβαλλομένης αποφάσεως [του τμήματος ανακοπών] επί ζητήματος μη διαλαμβανομένου στην προσφυγή, καθόσον έγινε δεκτή η ανακοπή όσον αφορά «παιχνίδια, αθύρματα. είδη γυμναστικής και αθλητισμού μη περιλαμβανόμενα σε άλλες κλάσεις» της κλάσεως 28· και
            
         
               —
            
            
               να επικυρώσει την εν λόγω απόφαση όσον αφορά τα «τεχνητά μέλη, μάτια και δόντια» της κλάσεως 10 και τα «διακοσμητικά χριστουγεννιάτικων δέντρων» της κλάσεως 28.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «babyTOlove», για προϊόντα των κλάσεων 10, 25 και 28 — Αίτηση καταχωρίσεως κοινοτικού σήματος αριθ. 7104219
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν με αριθ. 935598 διεθνές λεκτικό σήμα «babylove», για προϊόντα των κλάσεων 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 και 32· το καταχωρισθέν με αριθ. 979365 διεθνές λεκτικό σήμα «Baby Love», για προϊόντα των κλάσεων 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 και 32
   
      Απόφαση του τμήματος ανακοπών: Δέχθηκε την ανακοπή όσον αφορά μέρος των επίμαχων προϊόντων
   
      Απόφαση του τμήματος προσφυγών: Ακύρωσε εν μέρει την απόφαση του τμήματος ανακοπών· δέχθηκε την ανακοπή και απέρριψε την αίτηση καταχωρίσεως κοινοτικού σήματος όσον αφορά μέρος των προϊόντων των κλάσεων 10 και 25· απέρριψε την προσφυγή κατά τα λοιπά
   
      Προβαλλόμενοι λόγοι: Παράβαση του κανονισμού 207/2009 του Συμβουλίου, καθόσον κακώς έκρινε το τμήμα προσφυγών ότι υφίσταται κίνδυνος συγχύσεως.